[{"text_idx": "#000002", "text": "Lleoedd Lleol ar gyfer Natur"}, {"text_idx": "#000003", "text": "Y Faner Werdd ar gyfer Parciau"}, {"text_idx": "#000007", "text": "I ddathlu\u2019r Faner Werdd ragorol sy\u2019n cael ei dyfarnu i barciau a mannau gwyrdd ar draws y DU, mae\u2019r cyhoedd wedi pleidleisio dros eu hoff safle Baner Werdd yng Ngwobrau Dewis y Bobl 2022."}, {"text_idx": "#000008", "text": "Gwobr y Faner Werdd yw\u2019r safon ansawdd rhyngwladol ar gyfer parciau a mannau gwyrdd."}, {"text_idx": "#000009", "text": "Yn ystod mis Hydref, gwahoddwyd y cyhoedd i bleidleisio dros un o\u2019u hoff barciau neu fannau gwyrdd sydd wedi derbyn y Faner Werdd ac ymysg y deg gorau yn y wlad y mae Parc Gwledig Margam yng Nghastell-nedd Port Talbot."}, {"text_idx": "#000010", "text": "Rydym yn falch o dderbyn yr anrhydedd haeddiannol hwn i Barc Gwledig Margam. Mae\u2019r parc yn dirnod pwysig i\u2019n preswylwyr lleol ac i ymwelwyr ac mae\u2019r wobr hon yn dangos gymaint y mae pobl yn ei werthfawrogi.\nDa iawn i\u2019r staff i gyd sydd yn gweithio\u2019n galed i wneud y parc yn gymaint o lwyddiant, ac am sicrhau bod ei safonau uchel a\u2019i ddarpariaeth o fannau gwyrdd o ansawdd yn parhau!"}, {"text_idx": "#000012", "text": "Yn ymuno a\u0302 Pharc Margam yn neg uchaf Dewis y Bobl o\u2019r parciau a\u2019r mannau gwyrdd mwyaf poblogaidd y mae:"}, {"text_idx": "#000014", "text": "Llongyfarchiadau mawr i Barc Gwledig Margam a\u2019r holl enillwyr haeddiannol eraill ar draws y DU.\nGyda 2,208 o barciau a mannau gwyrdd yn derbyn Gwobr y Faner Werdd a Gwobr Gymunedol y Faner Werdd, mae cael eich enwi yn un o hoff rai\u2019r genedl yn gyflawniad mawr. Mae\u2019n wych dathlu holl waith caled staff a gwirfoddolwyr y parciau ar hyd a lled y wlad."}, {"text_idx": "#000017", "text": "Mae ceisiadau bellach ar agor i wneud cais am Wobr y Faner Werdd."}, {"text_idx": "#000018", "text": "Mae Gwobr y Faner Werdd yn ymwneud a\u0302 rhoi pobl mewn cysylltiad a\u0302\u2019r parciau a\u2019r mannau gwyrdd gorau. Dyma\u2019r meincnod ar gyfer parciau a mannau gwyrdd yn y DU a thu hwnt."}, {"text_idx": "#000019", "text": "Ble bynnag y byddwch yn gweld Baner Werdd, byddwch yn gwybod eich bod yn ymweld a\u0302 lle eithriadol gyda\u2019r safonau uchaf."}, {"text_idx": "#000024", "text": "Mae\u2019n amser i ddewis hoff barciau a mannau gwyrdd y Genedl"}]